
Je li, prema hanefijskoj pravnoj školi, ispravnije zikriti poslije farza svako za sebe ili na kraju namaza zajednički?


* 
* 
* 
* 
* 
* 
* 

 
Kako izgleda zikr po hanefijskom mezhebu?

Prema našoj, hanefijskoj pravnoj školi, ***[zikr](https://pitajucene.com/search/zikr/questions/ "Pretraži pitanja o zikru")*** se obavlja poslije farza i zasebno. Zajednički zikr nije ništa drugo osim okoštali običaj koji ljudi, ne znajući da griješe, pripisuju hanefijskom mezhebu. Hanefijski su učenjaci nastojali iskorijeniti ovaj običaj, nazivajući ga zabranjenom novotarijom. Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, i njegovi drugovi nisu zajedno zikrili, niti su učili zajedničku dovu.


U djelu “Tuhfetul-ahvezi” naći ćemo sljedeću izjavu imama el-Mubarekfurija: “Znano je da naši savremenici sljedbenici hanefijskog mezheba ustrajavaju u učenju ***[dove](https://pitajucene.com/search/dove/questions/ "Pretraži pitanja o dove")*** poslije svakog farz-namaza, smatrajući to neizostavnom obavezom. I zato osuđuju onoga ko poslije obavljenog farza napusti džamiju ne podignuvši ruke radi dove. Oni se, čineći tako, suprotstavljaju imamu svog mezheba, Ebu Hanifi, i izjavama koje su zapisane u mjerodavnim knjigama hanefijskog mezheba.”


Ipak, treba biti blag prema onima koji žele dobro ali nemaju ***[znanje](https://pitajucene.com/search/znanj/questions/ "Pretraži pitanja o znanju")***, pa griješe. Ništa se silom ne može promijeniti. A Allah najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


